Daphne Caruana Galizia

I Daphne Anne Caruana Galizia (26 ya ing Agosto 1964 – 16 ya ing Octubre 2017) métung yang Maltés (Maltese) a talasúlat, periodista, blogger ampóng activista laban king kapirayánan (corruption) a mánulat tungkul karéng maliliári king Malta a kilála karéng áliwang bangsâ king kayang pámag-investiga karéng Panama Papers, ampo ing milyáring pámakamaté kaya kaybat na níti kapamílatan ning pámamómba king cochí na. Ing tututúkán nang Caruana Galizia, ing pámanulat a pámag-investiga (investigative reporting), tungkul king kapirayánan king gobiernu, nepotism, patronage, ampo réng ámanuan dang money laundering, ing pámiugné ning industriang online gambling ampóng organizadung crimen, ing palákad ning Maltang citizenship-by-investment scheme, ampó réng súngul ibat king gobiernu ning Azerbaijan. Mítikdó ya ing pambangsá ampóng internacional nang reputacion Caruana Galizia king kayang regular a pámanúlat king kamalian da réng politicong Maltese ampo réng táwu karin a makaugné king politica.